Paolo Rossi

Paolo Rossi (Prato, Italia, 1956ko irailaren 23a - Erroma, Italia, 2020ko abenduaren 9a) italiar futbolaria izan zen.

Bizitza 
Vicenza taldearekin jokatu zuen lehenengo, eta harekin parte hartu zuen lehen aldiz, 1977an, Italiako futboleko maila nagusian; bigarren lekuan amaitu zuten denboraldia. 1980an, legez kanpoko apustuen eskandalu batean nahastu zen, eta futbola uztera behartu zuten bi urtez, zigor gisa. 1982an itzuli zen futbol profesionalera, eta 1982ko Mundialean parte hartzea lortu zuen. Italiako selekzioarekin Mundiala irabazi zuen, eta bera izan zen, hain zuzen ere, txapelketa hartan gol gehien sartu zuen jokalaria. Urte hartan bertan, Europako jokalaririk onenaren saria eman zioten, eta Turingo Juventus taldeak kontratatu zuen. Talde harekin hainbat garaipen lortu zituen: Europako Kopa (1985), Errekopa (1984), Ligako bi txapelketa (1982 eta 1984) eta Italiako Kopa (1983). AC Milan taldean amaitu zuen bere karrera.

Erreferentziak

Kanpo estekak 

Toskanarrak
Italiako futbolariak
Juventus FCren futbolariak
Urrezko Baloiaren saridunak
Birikako minbiziaren ondorioz hildakoak